— Насамрэч, эфектыўна арганізаваная сістэма платных адукацыйных паслуг здольна, з аднаго боку, кампенсаваць пэўны недахоп бюджэтнага фінансавання, а з другога — сканцэнтраваць патэнцыял і ініцыятыву для вырашэння штодзённых і перспектыўных задач установы адукацыі. Выгада ад заняткаў у групах дадатковых платных адукацыйных паслуг відавочная: настаўнік атрымлівае дадатковы пастаянны заробак, навучэнцы атрымліваюць неабходныя ім адукацыйныя паслугі ў вольны ад заняткаў час (у нас, напрыклад, графік работы груп прадугледжвае таксама заняткі ў суботу і нядзелю). Установа атрымлівае даход, які можна выкарыстаць на развіццё матэрыяльнай базы. І, нарэшце, галоўнае — назіраецца ўстойлівая станоўчая дынаміка паспяховасці навучэнцаў, якія наведваюць дадатковыя заняткі. Разумны кошт — дастойная якасць — задаволенасць дзяцей і бацькоў — такога эфекту трэба чакаць ад дадатковай платнай адукацыі.